Stavebné sporenie

Stavebné sporenie je účelové sporenie. Pri výbere nasporenej sumy pred uplynutím šiestich rokov  alebo pri poskytnutí úveru požadujú sporiteľne dokladovanie využitia finančných prostriedkov na stavebné účely.

Použitie 
Stavebné sporenie možno použiť na zabezpečenie bývania, modernizáciu bytu či domu alebo ich rekonštrukciu, na výstavbu rodinného domu a iných záväzkov súvisiacich s týmito účelmi alebo na obnovu bytových domov v spoločenstve vlastníkov.

História 
Stavebné sporenie uviedla na slovenský finančný trh 16. novembra 1992 Prvá stavebná sporiteľňa pre riešenie bytovej otázky aj s podporou štátu poskytovaním štátnej prémie. Neskôr začali ponúkať stavebné sporenie aj ďalšie sporiteľne - VÚB, Wustenrot a ČSOB Stavebná sporiteľňa.

Pôvodne predstavovala štátna prémia 40% z maximálneho ročného vkladu 15 000.- Sk, čo znamenalo pre sporiteľa úročenie sumy 21 000 Sk 3% úrokom p.a. Neskôr jej výška bola znížená na 30% a na pripísanie maximálnej prémie 6000.- Sk bolo treba vložiť 20 000.- Sk. Výška štátnej prémie postupne klesala a dnes percento a sumu pre získanie maximálnej štátnej prémie v príslušnom roku určuje štát podľa vzorca, ktorý zohľadňuje predovšetkým výšku úrokových sadzieb štátnych dlhopisov.  V tomto období stavebné sporiteľne ponúkajú ako výhodnejší produkt  poskytovanie úverov a medziúverov s nižšími úrokovými sadzbami, ktoré sú fixné počas celej doby splácania a umožňujú  aj predčasné splatenie úveru bez následných poplatkov. 

Zdroj: Hospodárske noviny

Systém fungovania stavebného sporenia 
 zmluvu o stavebnom sporení možno uzavrieť pre sporiteľa už krátko po jeho narodení, t.j. od 0 rokov veku,
 za osoby do 18 rokov uzaviera zmluvu zákonný zástupca, 
 cieľová suma  pozostáva zo sporenia a možnosti čerpania úveru,
 sporenie možno realizovať mesačnými splátkami alebo jednorazovými vkladmi,
 výška cieľovej sumy sa môže zvyšovať alebo znižovať v závislosti od potrieb sporiteľa, 
 jeden sporiteľ môže získať štátnu prémiu iba jedenkrát za rok z prostriedkov vložených do 31.12.príslušného roku na účet vedený v stavebnej sporiteľni,
 pripísanie štátnej prémie je kontrolovateľné podľa rodného čísla sporiteľa,
 výšku a dobu splácania úveru alebo medziúveru  ovplyvňuje  dĺžka sporenia, cieľová a nasporená suma a zvolená tarifa, 
 pre poskytnutie úveru musí byť dodržaná zákonná podmienka dĺžky sporenia minimálne 24 mesiacov a hodnotiace číslo 64, 
 podmienky pre poskytnutie  medziúveru a úrokové sadzby k nemu podliehajú obchodnej politike príslušnej sporiteľne.

Výhody a nevýhody stavebného sporenia 
Výhody:
 stavebné sporenie predstavuje výraznú pomoc pre zabezpečenie bývania,
 nasporené finančné prostriedky sú okrem úrokov zhodnotené o štátnu prémiu,

 Extra istota v tarife Junior Prvá stavebnej sporiteľne - záväzok sporiteľne vkladať mesačný vklad do nasporenia polovice cieľovej sumy na účet sporiteľa, ak zákonný zástupca uvedený na zmluve zomrie do 18. roku veku dieťaťa a do doby úmrtia uhradil všetky dovtedy predpísané mesačné splátky, 
 výška cieľovej sumy pre Extra istotu je 18 588 €, 
 do tejto výšky ručí štát za vklady v zmysle zákona o ochrane vkladov obyvateľstva, 
 poskytnutie úveru s garantovanou úrokovou sadzbou počas celej doby splácania úveru
 možnosť predčasného splatenie úveru bez poplatkov
 do 31. 12. 2014 poskytnutie mimoriadneho úveru do výšky 40 000 € bez objektu záložného práva

Nevýhody: 
 pre získanie štátnej prémie dokladovanie účelového použitia nasporených prostriedkov v prípade zrušenia zmluvy kratšej ako 6 rokov,
 všetky zmeny a vedenie účtu za každú zmluvu toho istého sporiteľa sú spoplatnená podľa sadzobníka poplatkov,
 pripisuje sa iba jedenkrát ročne, hoci v minulých rokoch sa pripisovala aj v polročných či  štvrťročných intervaloch,

Externé odkazy 

Bankovníctvo